ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.66 கோடி தடுப்பூசி டோஸ்கள் வழங்கப்பட்டுள்ளன. இதில் 95.21 கோடி இரண்டாம் தவணை தடுப்பூசி டோஸ்களும், 22.87 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 4,943 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 63,380 பேர் கொவிட் தொற்றால் பாதிக்கப்பட்டுள்ளனர். இது 0.14 சதவீதமாகும்.
தொற்றிலிருந்து மீண்டவர்களின் விகிதம் 98.67 சதவீதம்.
கடந்த 24 மணி நேரத்தில் 9,213 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,43,11,078 பேர்.
கடந்த 24 மணி நேரத்தில் 6,660 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 3.52% வாராந்திர பாதிப்பு விகிதம் 5.42% இதுவரை மொத்தம் 92.56 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 1,89,087 சோதனைகள் நடத்தப்பட்டுள்ளன.
சிறப்பு சேவைகள் மற்றும் கட்டுரைகள்
தி.நகரில் மண்டல அளவிலான அஞ்சல் குறைதீர்ப்பு முகாம்
சென்னை தி.நகரில் உள்ள முதுநிலை அஞ்சல் கோட்ட கண்காணிப்பாளர் அலுவலகம், சென்னை மத்திய மண்டல அலுவலகம், சிவஞானம் சாலை, சென்னை 600 017 என்ற முகவரியில் 29.12.2022 அன்று மாலை 4.00 மணியளவில் அஞ்சல் குறைதீர்ப்பு முகாம் நடைபெறுகிறது. பொதுமக்கள் தங்களது புகார்களை கையொப்பமிட்ட கடிதத்தில் கீழ்கண்ட விவரங்களோடு-பதிவு தபால் , பார்சல், காப்பீடு, மணியார்டர், அனுப்புநர் மற்றும் பெறுநர் முகவரிகள் போன்ற தகவல்களுடன் அனுப்பவும். பொதுமக்கள் சேமிப்பு வங்கி கணக்கு, பணபரிவர்த்தனை சான்றிதழ் தொடர்பான புகார்களும் அனுப்பலாம். புகார்களை கீழ்கண்ட தபால் நிலையங்களுக்கு தபால் மூலமாகவோ அல்லது மின்னஞ்சல் Email-dochennaicitycentral@indiapost.gov.in மூலமாகவோ அனுப்பலாம்.
|
|
1. தி.நகர் தலைமை அஞ்சல் அலுவலகம், சென்னை 600 017
|
|
2. மயிலாப்பூர் தலைமை அஞ்சல் அலுவலகம், சென்னை 600 004
|
|
3. சூளைமேடு அஞ்சல் அலுவலகம், சென்னை 600 094
|
|
4. ராயப்பேட்டை அஞ்சல் அலுவலகம், சென்னை 600 014
|
|
5. கிரீம்ஸ் ரோடு அஞ்சல் அலுவலகம், சென்னை 600 006
|
|
6. தேனாம்பேட்டை அஞ்சல் அலுவலகம், சென்னை 600 018
|
|
7. நுங்கம்பாக்கம் மண்டல வளர்ச்சி அலுவலகம், சென்னை 600 034
|
|
8. கோபாலபுரம் அஞ்சல் அலுவலகம், சென்னை 600 086
|
|
9. திருவல்லிக்கேணி அஞ்சல் அலுவலகம், சென்னை 600 005
|
|
10. தி.நகர் வடக்கு அஞ்சல் அலுவலகம், சென்னை 600 017
|
|
11. தி.நகர் தெற்கு அஞ்சல் அலுவலகம், சென்னை 600 017
|
|
12. இந்தி பிரச்சார சபா அஞ்சல் அலுவலகம், சென்னை 600 017
|
|
13. மந்தவெளி அஞ்சல் அலுவலகம், சென்னை 600 004
|
|
14. விவேகானந்தா கல்லூரி அஞ்சல் அலுவலகம், சென்னை 600 004
|
|
15. சாஸ்திரி பவன் அஞ்சல் அலுவலகம், சென்னை 600 006
|
|
16. டிபிஐ வளாகம் அஞ்சல் அலுவலகம், சென்னை 600 006
|
|
17. தேனாம்பேட்டை மேற்கு அஞ்சல் அலுவலகம், சென்னை 600 006
|
|
18. நுங்கம்பாக்கம் நெடுஞ்சாலை சென்னை 600 034
|
|
19. லயோலா கல்லூரி, சென்னை 600 034
|
|
20. லாயிட்ஸ் எஸ்டேட், சென்னை 600 014
|
|
21. முதன்மை கணக்காளர் பொது அஞ்சல் அலுவலகம், சென்னை 600 018
|
|
22. சேப்பாக்கம் அஞ்சல் அலுவலகம், சென்னை 600 005
|
|
23. சென்னை பல்கலைக்கழகம் அஞ்சல் அலுவலகம், சென்னை 600 005
|
|
24.பார்த்தசாரதி கோயில் அஞ்சல் அலுவலகம், சென்னை 600 005
சென்னை மத்திய கோட்டம், முதுநிலை அஞ்சல் கோட்ட கண்காணிப்பாளர் திவ்யா சந்திரன், வெளியிட்ட செய்திக் குறிப்பில் தெரிவிக்கப்பட்டுள்ளது.
பிரதமர் அலுவலகம்
ரஷ்ய வெளியுறவுத்துறை அமைச்சர் திரு செர்ஜி லாவ்ரோவ் , பிரதமர் திரு நரேந்திர மோடியுடன் சந்திப்பு
ரஷ்ய வெளியுறவுத்துறை அமைச்சர் திரு செர்ஜி லாவ்ரோவ், பிரதமர் திரு நரேந்திர மோடியை இன்று  சந்தித்து பேசினார்.
இந்த சந்திப்பின்போது, தற்போது நடைபெற்று வரும் அமைதிப் பேச்சுவார்த்தைகள் உட்பட, உக்ரைன் நிலவரம் குறித்து ரஷ்ய வெளியுறவுத்துறை அமைச்சர் லாவ்ரோவ், பிரதமரிடம் எடுத்துரைத்தார். மோதலை விரைவில் முடிவுக்கு கொண்டு வரவேண்டும் என்ற தமது நிலைபாட்டை மீண்டும் வலியுறுத்திய பிரதமர், அமைதி முயற்சிகளுக்கு எந்த வகையிலும் பங்களிக்க இந்தியா தயாராக இருப்பதாகவும் தெரிவித்தார்.
டிசம்பர் 21-ம் தேதி நடைபெற்ற இந்தியா – ரஷ்யா இருதரப்பு உச்சிமாநாட்டின் போது எடுக்கப்பட்ட முடிவுகளின் முன்னேற்றம் குறித்த நிலவரத்தையும் ரஷ்ய வெளியுறவுத்துறை அமைச்சர் பிரதமரிடம் எடுத்துரைத்தார்.
பிரதமர் அலுவலகம்
கடந்த மாத மனதின் குரல் பத்திரிகைக்கான இணைப்பை பிரதமர் பகிர்ந்துள்ளார்
கடந்த மாத மனதின் குரல் அடிப்படையிலான இதழுக்கான இணைப்பைப் பகிர்ந்து , பிரதமர் அலுவலகம் வெளியிட்டுள்ள டுவிட்டர் பதிவு வருமாறு:
“கடந்த மாத மனதின் குரல் அத்தியாயத்தின் அடிப்படையிலான #MannKiBaat இதழைப் படியுங்கள். அதில் இடம் பெற்றுள்ள தலைப்புகளில் சுவாரஸ்யமான கட்டுரைகள் உள்ளன’’.
தகவல் மற்றும் ஒலிபரப்பு அமைச்சகம்
மதத்திற்குள்ளேயே உள்ள ஆதிக்கத்தை எதிர்த்து இஸ்லாமிய பெண்கள் போராடுவதை ஹோலி ரைட்ஸ் திரைப்படம் எடுத்துரைக்கிறது: இயக்குநர் திருமிகு ஃபர்ஹா கடூன்
“முத்தலாக் இயக்கத்திற்கு எதிராகவும், இஸ்லாமிய பெண்கள் தங்கள் சமூகத்திற்குள்ளேயும், வெளி சக்திகள் அரசியல் நோக்கத்திற்காகத் தங்களைப் பயன்படுத்துவதற்கு எதிராகவும் குரல் கொடுப்பதை ஹோலி ரைட்ஸ் திரைப்படம் எடுத்துரைக்கிறது. இஸ்லாமிய சமூகத்தை இந்தத் திரைப்படம் குறிப்பிட்டாலும், பரவலாக பெண்கள் சக்திக்கு எதிரான பிரச்சினைகளைப் பற்றிய திரைப்படமாகவே நான் இதைக் கருதுகிறேன். நாம் விரும்பினால் எதையும் சாதிக்க முடியும் என்ற கருத்தையும் இந்தத் திரைப்படம் முன்வைக்கிறது.” 51 இந்திய பனோரமா படப் பிரிவில் திரையிடப்பட்ட ஹோலி ரைட்ஸ் திரைப்படத்தின் இயக்குநர் திருமிகு ஃபர்ஹா கடூன் இவ்வாறு தெரிவித்துள்ளார். கோவாவில் நடைபெறும் 51-ஆவது இந்திய சர்வதேச திரைப்படத் திருவிழாவின் 6-ஆம் நாளான இன்று நடைபெற்ற ஊடக சந்திப்பின்போது அவர் இவ்வாறு கூறினார்.
மதம் போன்ற பல்வேறு துறைகளில் பெண்கள் சந்திக்கும் பிரச்சினைகளை இந்தத் திரைப்படம் வெளிக்கொணர்வதாக திருமிகு ஃபர்ஹா குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1690870
மின்னணு மற்றும் தகவல் தொழில்நுட்பம்
36-வது சர்வதேச பேரளவு ஒருங்கிணைப்பு சுற்றுகள் வடிவமைப்பு மற்றும் 22-வது உட்பொதிக்கப்பட்ட அமைப்புகள் மாநாட்டில் மத்திய இணையமைச்சர் திரு ராஜீவ் சந்திரசேகர் உரை
36-வது சர்வதேச பேரளவு ஒருங்கிணைப்பு சுற்றுகள் வடிவமைப்பு  மற்றும் 22-வது உட்பொதிந்த அமைப்புகள் மாநாட்டில் மத்திய மின்னணுவியல், தகவல் தொழில்நுட்பம் மற்றும் திறன் மேம்பாட்டுத்துறை இணையமைச்சர் திரு ராஜீவ் சந்திரசேகர் காணொலி வாயிலாக இன்று உரையாற்றினார்.
விஎல்எஸ்ஐ வடிவமைப்புகள் மற்றும் எம்பெடெட் சிஸ்டம்ஸ் துறையில் உள்ள வாய்ப்புகள் குறித்து பேசிய அவர், 2014ம் ஆண்டுக்கு முன்பு இந்தியாவின் டிஜிட்டல் பொருளாதாரம் குறிப்பிட்ட அளவிலேயே இருந்ததாக குறிப்பிட்டார். இந்த துறையில் குறைவான நிறுவனங்களே அப்போது இருந்தன என்று குறிப்பிட்டார். ஆனால், தற்போது அந்த சூழல் மாறி தொழில்நுட்பமும், புதுமைக் கண்டுபிடிப்புகளும் பரவலாக அதிகரித்துள்ளன என்று தெரிவித்தார்.
டிஜிட்டல் மயமாக்கல் உலக அளவில் அதிகரித்து வரும் நிலையில், அது தொடர்பான சாதனங்கள் மற்றும் திறன் வாய்ந்த நபர்களுக்கான தேவையும் அதிகரிப்பதாக அவர் குறிப்பிட்டார். விநியோக சங்கிலியும், மறு வடிவமைப்பு செய்யப்படுவதாக அவர் குறிப்பிட்டார். தகவல் தொழில்நுட்பத்தில் வன்பொருட்கள் மற்றும் சர்வர்களுக்கு உற்பத்தியுடன் இணைந்த ஊக்கத்தொகைத் திட்டம் விரைவில் அறிமுகப்படுத்தப்படும் என்றும் தெரிவித்தார். இந்த துறையுடன் தொடர்புடைய அனைவருக்கும் இது பொன்னான நேரம் இது என்று திரு ராஜீவ் சந்திரசேகர் குறிப்பிட்டார்.
இந்த மாநாட்டில் 2000க்கும் மேற்பட்ட பொறியாளர்கள், மாணவர்கள், ஆய்வாளர்கள் உள்ளிட்டோர் பங்கேற்றனர்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
பணியாளர் நலன் மற்றும் பயிற்சித்துறையானது முக்கியத்துவம் பெற்று மத்திய அரசின் மனித வள ஆதார மையமாக உருவெடுத்து வருகிறது : மத்திய அமைச்சர் டாக்டர் ஜிதேந்திர சிங்
மத்திய அறிவியல் & தொழில்நுட்பம் ;
புவி அறிவியல் ; பிரதமர் அலுவலகம்;
பணியாளர்கள், பொது மக்கள் குறை தீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணையமைச்சர் டாக்டர் ஜிதேந்திர சிங், பணியாளர் நலன் மற்றும் பயிற்சித்துறையானது முக்கியத்துவம் பெற்று மத்திய அரசின் மனித வள ஆதார மையமாக உருவெடுத்து வருகிறது என்று தெரிவித்துள்ளார்.
சிஎஸ்ஓஐ ஆடிட்டோரியத்தில் நல்லாட்சி வார நிகழ்வின் நிறைவாக  தலைமை உரையை நிகழ்த்திய டாக்டர் ஜிதேந்திர சிங், திரு மோடி அரசின் கடந்த 8 ஆண்டுகளில் மத்திய பணியாளர்கள், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம், பணியாளர்கள் மற்றும் பொது மக்கள் தங்களின் சேவைகளுக்காக "அணுகுவதற்கு சாதகமான அமைச்சகமாக" உருவெடுத்துள்ளது என்றார்.
டாக்டர் ஜிதேந்திர சிங், கடந்த 8 ஆண்டுகளில் பணியாளர் நலன் மற்றும் பயிற்சி, ஓய்வூதியத் துறை ஆகியவற்றால் மேற்கொள்ளப்பட்ட சீர்திருத்த நடவடிக்கைகள் மூலம் அதிக வெளிப்படைத்தன்மையுடன், மிகுந்த பொறுப்புடன், தொழில்நுட்ப வசதியுடன் சிறப்பாக செயல்பட்டு, பிரதமரின் தொலைநோக்கு பார்வைக்கான மந்திரச் சொல்லான "குறைந்தபட்ச அரசு, அதிகபட்ச ஆளுகை " பின்பற்றி வருகிறது.
முன்னாள் பிரதமர் பாரத ரத்னா திரு அடல் பிஹாரி வாஜ்பாயின் பிறந்த நாளை நல்லாட்சி தினமாக அனுசரிக்கப்பட்டு வரும் வேளையில், இந்தியாவின் 75வது சுதந்திர தினத்தை கொண்டாடிய விதத்தில் இந்த ஆண்டு சிறப்பு வாய்ந்தது என்று கூறினார். மேலும் இந்தியாவின் ஜி-20 தலைமைத்துவப் பொறுப்பு,
வரும் ஆண்டுகளில் உலகளாவிய சிக்கல்கள் மற்றும் சவால்களுக்குத் தீர்வு ஏற்பட முனைப்புடன் செயல்படும் என்றார்.
டாக்டர் ஜிதேந்திர சிங் மேலும் கூறுகையில், மத்திய அரசுப் பணியாளர்களுக்கான திறன் மேம்பாட்டுத் திட்டமான கர்மயோகி இயக்கம் தற்போது மேம்பட்ட நிலையில் நடைமுறைப்படுத்தப்பட்டு வருகிறது என்றும் எந்த நேரத்திலும், எங்கிருந்தும் கற்றுக்கொள்வதற்கு ஏதுவாக தற்போது மொபைல் செயலி ஏற்படுத்தப்பட்டு இருப்பது குறிப்பிடத்தக்கது என்றும் அவர் கூறினார். இரண்டாவது வேலைவாய்ப்பு விழாவின் போது  அன்று பிரதமர் திரு மோடி, புதிதாக நியமிக்கப்பட்டவர்களுக்கு இணையதளத்தில் புத்தாக்க பயிற்சி வழங்க கர்மயோகி ப்ராரம்ப் இணையதளத்தை அறிமுகப்படுத்தினார் என்றும் இதனைத் தொடர்ந்து, கர்மயோகி இயக்கமும் அடுத்த தலைமுறையினர் அதிக அளவில் பயன்படுத்த தொடங்கி விட்டனர் என்றும் அவர் சுட்டிக்காட்டினார்.
சிறப்பு சேவைகள் மற்றும் கட்டுரைகள்
கோவிட்-19 தடுப்பூசி சம்பந்தமான சிறப்பு அட்டைகளை வடிவமைப்பதற்கான ஓவிய போட்டி
பள்ளிக்குழந்தைகள் தபால் தலை சேகரிக்கும் பழக்கத்தை எடுத்துக்கொள்வதன் மூலமாக அறிவை பெருக்குவதே இந்திய அஞ்சல் துறையின் குறிக்கோளாக உள்ளது. இதனால், குழந்தைகளிடம் உள்ளிருக்கும் வரைதல் திறனைத் தூண்டுவதற்கும் மற்றும் தபால் தலை பற்றி அறிந்துகொள்வதற்கும், சிறப்பு தபால்தலை மையம், அண்ணாசாலை தலைமை அஞ்சலகம், சென்னை - 600002, கோவிட் 19 தடுப்பூசி சம்பந்தமான சிறப்பு அட்டைகளை வடிவமைப்பதற்கான ஓவிய போட்டியை அதன் கருப்பொருளாக அதாவது "கோவிட் 19 தடுப்பூசி சிறப்பு அஞ்சல் உறை போட்டி" என்னும் தலைப்பில் நடத்தியது.
போட்டி இரண்டு பிரிவுகளாக முதல் நிலை  மற்றும் இரண்டாம் நிலை  நடத்தப்பட்டது. முதன்மை பிரிவின் கீழ் -67 குழந்தைகள் மற்றும் இரண்டாம் பிரிவின் கீழ் 104 குழந்தைகள் பங்கேற்றனர். வரைதல் போட்டியின் வெற்றியாளர்கள் பின்வரும் குழந்தைகள்.
முதன்மை வகை:
|
|
எண்
|
|
பங்கேற்பாளரின் பெயர்
|
|
பள்ளியின் பெயர்
|
|
குறிப்புகள்
|
|
P014
|
|
G. சபரிஷ்
|
|
டெல்லி பப்ளிக் பள்ளி, கோயம்புத்தூர்
|
|
முதல் பரிசு
|
|
P036
|
|
S. அபினவ்
|
|
குழந்தை இயேசு கான்வென்ட் மேல்நிலைப்பள்ளி, கோயம்புத்தூர்
|
|
இரண்டாவது பரிசு
|
|
P006
|
|
S. தர்ஷினி
|
|
கிரிஷ் இன்டர்நேஷனல் பள்ளி, கோவூர், சென்னை
|
|
மூன்றாவது பரிசு
|
|
P010
|
|
நிஹாரிகா கேர்கெட்டா
|
|
கேஆர்எம் பப்ளிக் பள்ளி, சென்னை
|
|
நான்காவது பரிசு
இரண்டாம் நிலை வகை:
|
|
எண்
|
|
பங்கேற்பாளரின் பெயர்
|
|
பள்ளியின் பெயர்
|
|
குறிப்புகள்
|
|
S058
|
|
S. முகுந்த்
|
|
கேந்திர வித்யாலயா புதுச்சேரி
|
|
முதல் பரிசு
|
|
S082
|
|
பிந்து சுகேஷினி தாஸ்
|
|
டவுன் உயர்நிலைப்பள்ளி, பாலசோர், ஒடிசா
|
|
இரண்டாவது பரிசு
|
|
S083
|
|
என். நூருல் அப்ரிதா
|
|
அரசு பெண்கள் மேல்நிலைப்பள்ளி, வடலூர்
|
|
மூன்றாவது பரிசு
|
|
S045
|
|
A. ஷிஃபானா
|
|
முருக தனுஷ்கோடி பெண்கள் மேல்நிலைப்பள்ளி,, சென்னை
|
|
நான்காவது பரிசு
புதிய மற்றும் புதுப்பிக்கத்தக்க எரிசக்தி அமைச்சகம்
வரலாற்றுச் சிறப்புமிக்க வருடாந்திர சாதனையை படைத்துள்ள இந்திய புதுப்பிக்கத்தக்க எரிசக்தி மேம்பாட்டு முகமை
நாட்டில் புதுப்பிக்கத்தக்க எரிசக்திக்கான மிகப்பெரிய கடன் வழங்குநரான இந்திய புதுப்பிக்கத்தக்க எரிசக்தி மேம்பாட்டு முகமை , 2021-22 நிதியாண்டில் வரலாற்றுச் சிறப்புமிக்க வருடாந்திர சாதனையை படைத்துள்ளது.
இதுவரை இல்லாத அளவில் சுமார் ரூ 23921.06 கோடி மதிப்பிலான கடன்களுக்கு ஒப்புதல் அளித்து, ரூ 16070.82 கோடி கடனை வழங்கியுள்ளது. இதைத் தொடர்ந்து, இந்திய புதுப்பிக்கத்தக்க எரிசக்தி மேம்பாட்டு முகமையின் தலைவர் மற்றும் நிர்வாக இயக்குநர் திரு பிரதீப் குமார் தாஸ், ஊக்கமூட்டும் வகையில் அனைத்து ஊழியர்களிடமும் உரையாற்றினார்.
"உலகளாவிய பதட்டமான சூழ்நிலைகளுடன், கொவிட்-19 பெருந்தொற்றின் இரண்டாவது மற்றும் மூன்றாவது அலைகளை கடந்த ஆண்டு கண்ட போதிலும், 2021-22-ல் முக்கிய மைல்கற்களை ஐரெடா எட்டியுள்ளது. மாண்புமிகு பிரதமரின் பஞ்சமித்ரா காப் 26 இலக்குகளை அடைவதில் ஐரெடா முழு அர்ப்பணிப்புடன் உள்ளது. 2030-ம் ஆண்டுக்குள் நாட்டின் எரிசக்தித் தேவைகளில் 50 சதவீதத்தை புதுப்பிக்கத்தக்க ஆதாரங்கள் மூலம் எட்டுவது மற்றும் இந்தியாவின் புதைப்படிவ எரிபொருள் அடிப்படையிலான எரிசக்தித் திறனை 500 ஜிகாவாட் ஆக உயர்த்துவதும் இதில் அடங்கும்,” என்றார்.
தொடர்ந்து பேசிய அவர், “மத்திய நிதியமைச்சர் நிர்மலா சீதாராமனால் 2022 பட்ஜெட் உரையில் அறிவிக்கப்பட்ட உயர் திறன் கொண்ட சூரிய மின் தொகுதிகள் உற்பத்தியாளர்களுக்கான உற்பத்தி சார்ந்த ஊக்கத்தொகை திட்டத்திற்காக ரூ 19,500 கோடி கூடுதல் ஒதுக்கீடு செய்வதற்கு நிறுவனம் தயாராக உள்ளது,” என்றார்.
2021-22 நிதியாண்டில் ஐரெடாவின் செயல்பாடுகளின் முக்கிய சிறப்பம்சங்கள் பின்வருமாறு:கடன் ஒப்புதல்கள்: இதுவரை இல்லாத அதிகபட்ச ரூ 23,921 கோடி. 2020-21 நிதியாண்டில் ரூ 11,001 கோடியாக இருந்த நிலையில் 117% அதிகரிப்புகடன் வழங்கல்கள்: இதுவரை இல்லாத அளவுக்கு ரூ 16,071 கோடி. 2020-21 நிதியாண்டில் ரூ 8,827 கோடியாக இருந்த நிலையில் 82% அதிகம்.
செயல்படாத சொத்துகள்: 2020-21 நிதியாண்டில் 5.61% ஆக இருந்த நிகர செயல்படாத சொத்துகள் 2021-22 நிதியாண்டில் 3.29% ஆகக் குறைக்கப்பட்டது .
நிகர மதிப்பு: 2021-22 நிதியாண்டின் முடிவில் ரூ. 4,989 கோடி ஆக அதிகரிப்பு. 2020-21 நிதியாண்டிம் முடிவில் ரூ 2,995 கோடி .
கடன் புத்தகம்: 2021-22 நிதியாண்டின் முடிவில் ரூ 34,000 கோடி. 2020-21 நிதியாண்டின் முடிவில் ரூ 27,854 கோடி .
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1813595
மத்திய அமைச்சரவை
உபரி நிலங்களைப் பணமாக்குவதற்காக சிறப்பு ஏற்பாடாக தேசிய நில பணமாக்கல் கழகத்தை ஏற்படுத்த மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், உபரி நிலங்களைப் பணமாக்குவதற்காக சிறப்பு ஏற்பாடாக, முற்றிலும் மத்திய அரசுக்கு சொந்தமான நிறுவனமாக தேசிய நில பணமாக்கல் கழகத்தை ஏற்படுத்த ஒப்புதல் அளிக்கப்பட்டது. இந்தக் கழகத்திற்கு அங்கீகரிக்கப்பட்ட தொடக்க பங்கு மூலதனமாக ரூ.5,000 கோடியும், பெறப்படும் தொகையிலிருந்து ரூ.150 கோடி பங்கு மூலதனத்தையும் கொண்டதாக இருக்கும். மத்திய பொதுத்துறை நிறுவனங்கள் மற்றும் பிற அரசு அமைப்புகளுக்குச் சொந்தமான உபரி நிலம் மற்றும் கட்டட சொத்துக்களை பணமாக்கும் பணியை இந்தக் கழகம் மேற்கொள்ளும்.
2021-22 பட்ஜெட்டில் அறிவிக்கப்பட்டதற்கு இணங்க இந்த நடவடிக்கை மேற்கொள்ளப்படுகிறது.
பயன்படுத்தப்படாத மற்றும் குறைவான பயன்பாடு கொண்ட முக்கியமற்ற சொத்துக்களை பணமாக்குவதன் மூலம் அரசுக்கு கணிசமான வருவாய் கிடைக்கும்.
மத்திய நிதியமைச்சகத்தின் பொது நிறுவனங்கள் துறை இந்தக் கழகத்தை உருவாக்கி, அதன் நிர்வாகம் அமைச்சகமாகவும், செயல்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1804286
சிறப்பு சேவைகள் மற்றும் கட்டுரைகள்
பெரிதும் அறியப்படாத சுதந்திரப் போராட்ட வீரர்கள் பற்றிய தொடர் நிகழ்ச்சி: அகில இந்திய வானொலி செய்தி பிரிவு ஒலிபரப்புகிறது
நாட்டின் பொது ஒலிபரப்பு நிறுவனமான சென்னை அகில இந்திய வானொலியின் செய்திப்பிரிவு, வரும் ஓராண்டு காலத்திற்கு, அறியப்படாத சுதந்திரப் போராட்ட வீரர்கள் பற்றிய செய்திச் சித்திரம் ஒன்றை ஒலிபரப்புகிறது. நாட்டின் 75வது சுதந்திர தினத்தை முன்னிட்டு தயாரிக்கப்படும் இந்நிகழ்ச்சி "விடுதலைப் போராட்ட நாயகர்கள்" என்ற தலைப்பில், தலா பத்து நிமிடங்களுக்கு ஒலிபரப்பாகும்.
ஒவ்வொரு வியாழக்கிழமையும் மாலை மணி 6.45 "செய்திக்கதம்பம்" நிகழ்ச்சியில் சென்னை அலைவரிசை ஒன்றில் இது ஒலிபரப்பாகிறது. இதனை தமிழ்நாட்டில் உள்ள அனைத்து வானொலி நிலையங்களும் அஞ்சல் செய்யும். அதன் மறுஒலிபரப்பு, அதே நாள் மாலை மணி 7.45-க்கு எஃப்எம் கோல்டு அலைவரிசையில் ஒலிபரப்பாகும். எஃப்எம் ரெயின்போ பண்பலையில் இதே நிகழ்ச்சி காலை 9 மணி செய்திச்சுருக்கத்தைத் தொடர்ந்து இடம்பெறும். பெரிதும் அறியப்படாத விடுதலை வீரர்களின் தியாகம் நிறைந்த வரலாறு இதில் சித்தரிக்கப்படும். குறிப்பாக தமிழ்நாட்டை சேர்ந்த தியாகிகள் இதில் முக்கியத்துவம் பெறுவார்கள். மேலும், நாட்டின் விடுதலைப் போராட்டம் நிகழ்ந்த புகழ்மிக்க இடங்கள், முக்கிய விடுதலைப் போராட்ட இயக்கங்கள் போன்றவையும் இந்த செய்தி சித்திரத்தில் இடம்பெறும். புகழ்மிக்க வரலாற்றாசிரியர்கள். எழுத்தாளர்கள். மூத்த பத்திரிகையாளர்கள் ஆகியோர் எழுதி வழங்கியுள்ள இந்த நிகழ்ச்சியை செய்தி சித்திரமாக மாநில செய்திப் பிரிவு வடிவமைக்கிறது. நாட்டின் 75வது சுதந்திரதினத்தை முன்னிட்டு இந்த ஓராண்டு கால நிகழ்ச்சி ஒலிபரப்பாக உள்ளது.
(Visitor Counter : 504
பாதுகாப்பு அமைச்சகம்
பாதுகாப்பு சாதனங்களும், மேக் இன் இந்தியா திட்டமும்
நாடாளுமன்றத்தின் மாநிலங்களவையில் டாக்டர் அமர் பட்நாயக் எழுப்பிய கேள்விக்கு பாதுகாப்புத்துறை இணையமைச்சர் திரு அஜய் பட் எழுத்துபூர்வமாக அளித்த பதிலில் கூறியதாவது:
கடந்த சில ஆண்டுகளாக மேக் இன் இந்தியா திட்டத்தின் கீழ் பல குறிப்பிடத்தக்க திட்டங்கள் மூலம் ஏராளமான பாதுகாப்பு தளவாடங்கள் உற்பத்தி செய்யப்படுகின்றன. 155 எம்.எம். பீரங்கி தனுஷ், பாலம் அமைக்கும் டேங்க், இலகு ரக போர் விமானம் தேஜஸ், தரையிலிருந்து வான் இலக்கை தாக்கும் ஆகாஷ் ஏவகணை, ஐஎன்எஸ் கல்வாரி நீர்மூழ்கிகப்பல், ரோந்து படகுகள், ஐஎன்எஸ் சென்னை போர்க்கப்பல், கண்காணிப்பு கப்பல், நீர்மூழ்கி கப்பல்களை தாக்கி அழிக்கும் போர்க்கப்பல்கள், அர்ஜூன் கவச வாகனம், டி-72 பீரங்கி வானகங்களுக்கான தெர்மல் இமேஜிங் கருவிகள், அதிவிரைவு படகுகள், ஐஎன்எஸ் கல்வாரி, ஐஎன்எஸ் காந்தேரி போர்க்கப்பல்கள், குண்டு துளைக்காத கவச வாகனம், லக்ஷ்யா பாராசூட் போன்றவை மேக் இன் இந்தியா திட்டத்தின் கீழ் தயாரிக்கப்படுகின்றன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1780866
சுகாதாரம் மற்றும் குடும்ப நலத்துறை அமைச்சகம்
நாளொன்றில் 21.23 லட்சம் கொவிட் பரிசோதனைகளை மேற்கொண்டு இந்தியா புதிய சாதனை
கொவிட் பரிசோதனையின் எண்ணிக்கையில் இந்தியா மேலும் ஒரு புதிய சாதனையைப் படைத்துள்ளது. ஒரே நாளில் மிக அதிகமாக கடந்த 24 மணி நேரத்தில் 21.23 லட்சத்திற்கும் மேற்பட்ட பரிசோதனைகள் மேற்கொள்ளப்பட்டன. மேலும், தொடர்ந்து ஐந்தாவது நாளாக 20 லட்சத்திற்கும் அதிகமான பரிசோதனைகள் செய்யப்பட்டுள்ளன.
கடந்த 24 மணி நேரத்தில் மொத்தம் 21,23,782 பரிசோதனைகள் நம் நாட்டில் மேற்கொள்ளப்பட்டன.
அன்றாட தொற்று உறுதி வீதம் 11.34%ஆக சரிந்துள்ளது.
மற்றொரு நேர்மறை வளர்ச்சியாக, 7-வது நாளாக, தினசரி புதிய பாதிப்புகள், மூன்று லட்சத்திற்கும் குறைவாக ஏற்பட்டுள்ளன.
கடந்த 24 மணி நேரத்தில் 2,40,842 பேர் புதிதாக பாதிக்கப்பட்டனர். கடந்த ஏப்ரல் 17-ஆம் தேதி முதல் பதிவான அன்றாட பாதிப்புகளில் இது மிகக் குறைந்த எண்ணிக்கை ஆகும்.
தொடர்ந்து 9-வது நாளாக, அன்றாட புதிய பாதிப்புகளை விட தினசரி குணமடைபவர்களின் எண்ணிக்கை அதிகரித்துள்ளது. கடந்த 24 மணி நேரத்தில் 3,55,102 பேர் குணமடைந்து வீடு திரும்பினர்.
இதன் மூலம் நம் நாட்டில் கொரோனா தொற்றில் இருந்து குணமடைந்தவர்களின் மொத்த எண்ணிக்கை 2,34,25,467 ஆக இன்று பதிவாகியுள்ளது. தொற்றிலிருந்து குணமடைபவர்களின் தேசிய வீதம் 88.30% ஐ எட்டியுள்ளது.
கொவிட் தொற்றுக்கு இந்தியாவில் தற்போது சிகிச்சை பெறுவோரின் எண்ணிக்கை 28,05,399 ஆக இன்று குறைந்துள்ளது.
கடந்த 24 மணி நேரத்தில் சிகிச்சை பெறுவோரின் எண்ணிக்கையில் 1,18,001 சரிந்துள்ளது.
நாட்டில் இதுவரை ஏற்பட்ட மொத்த பாதிப்பில் தற்போது சிகிச்சை பெறுவோர் 10.57% ஆகும்.
தேசிய உயிரிழப்பு வீதம் தற்போது 1.13 சதவீதமாக உள்ளது.
கடந்த 24 மணி நேரத்தில் 3,741 பேர் கொரோனா தொற்றால் உயிரிழந்தனர்.
மாபெரும் தடுப்பூசித் திட்டத்தின் கீழ் இந்தியாவில் இதுவரை செலுத்தப்பட்டுள்ள மொத்த கொவிட் தடுப்பூசியின் எண்ணிக்கை 19.50 கோடியாக பதிவாகியுள்ளது.
இன்று காலை 7 மணிக்குக் கிடைத்த முதற்கட்ட அறிக்கையின்படி இதுவரை மொத்தம் 28,00,808 முகாம்களில் 19,50,04,184 தடுப்பூசிகள் செலுத்தப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://www.pib.gov.in/PressReleasePage.aspx?PRID=1721015
-----
(
பாதுகாப்பு அமைச்சகம்
ரஷ்யாவில் நடைபெறும் ஷாங்காய் ஒத்துழைப்பு அமைப்பு நாடுகளின் கூட்டு ராணுவப் பயிற்சியில் இந்தியா பங்கேற்பு
தீவிரவாதத்திற்கு எதிரான கூட்டு ராணுவ தாக்குதல் பயிற்சி ஷாங்காய் ஒத்துழைப்பு நாடுகளிடையே இரண்டு ஆண்டுகளுக்கு ஒருமுறை நடைபெற்று வருகிறது. அந்த வகையில், இந்தப் பயிற்சியின் 6-வது பதிப்பு செப்டம்பர் 13 முதல் 25-ஆம் தேதி வரை ரஷ்ய நாட்டின் ஆரன்பெர்க் பகுதியில் நடைபெறுகிறது. ஷாங்காய் ஒத்துழைப்பு அமைப்பின் உறுப்பு நாடுகள் இடையேயான உறவை மேம்படுத்துவதும், பல்வேறு நாடுகளின் ராணுவ வீரர்களுக்குத் தலைமை தாங்கும் வகையில் ராணுவ தளபதிகளின் செயல்திறனை வலுப்படுத்துவதும் இந்தப் பயிற்சியின் நோக்கமாகும்.
38 இந்திய விமானப்படை வீரர்கள் உட்பட 200 வீரர்கள் இந்திய ராணுவ குழுவில் இடம்பெற்றுள்ளனர். இதில் கலந்து கொள்வதற்காக புறப்படுவதற்கு முன்பு, இந்திய வீரர்களுக்கு தீவிர பயிற்சி வழங்கப்பட்டது.
ஷாங்காய் ஒத்துழைப்பு அமைப்பு நாடுகளின் ஆயுதப்படைகள் இடையே சிறந்த பயிற்சி முறைகளை பரிமாறிக்கொள்ள இந்தப் பயிற்சி ஏதுவாக இருக்கும். பல்வேறு நாடுகள் இணைந்துள்ள சூழலில் தீவிரவாதத்திற்கு எதிரான தாக்குதல்களில் பயிற்சி மேற்கொள்ள ஆயுதப் படைகளுக்கு ஒரு வாய்ப்பாகவும் இந்த நிகழ்வு அமையும்.
ராணுவத் தொடர்புகள் மற்றும் தீவிரவாத தாக்குதல்களுக்கு எதிரான சர்வதேச ஒத்துழைப்பு ஆகியவற்றில் இந்தப் பயிற்சி ஓர் முக்கிய நிகழ்வாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1755021
-----
(Visitor Counter : 201
பிரதமர் அலுவலகம்
இந்தியாவின் முதல் பிரதமர் பண்டிட் ஜவஹர்லால் நேரு பிறந்த நாளையொட்டி பிரதமர் மரியாதை
இந்தியாவின் முதலாவது பிரதமர் பண்டிட் ஜவஹர்லால் நேருவின் பிறந்த நாளையொட்டி பிரதமர் திரு.நரேந்திர மோடி மரியாதை செலுத்தியுள்ளார்.
"देश के प्रथम प्रधानमंत्री पं. जवाहर लाल नेहरू को उनकी जयंती पर मेरी विनम्र श्रद्धांजलि।", என்று பிரதமர் தெரிவித்துள்ளார்.
பிரதமர் அலுவலகம்
கோவின் உலகளாவிய மாநாட்டில் பிரதமர் நாளை உரையாற்றுகிறார்
கோவின் உலகளாவிய மாநாட்டில் பிரதமர் திரு நரேந்திர மோடி நாளை  மாலை 3 மணிக்கு உரையாற்றுகிறார்.
இது குறித்து பிரதமர் அலுவலகம் சுட்டுரையில் விடுத்துள்ள செய்தியில், ‘‘ கோவின் உலகளாவிய மாநாட்டில் பிரதமர் திரு நரேந்திர மோடி நாளை  மாலை 3 மணிக்கு உரையாற்றுவார்’’ என தெரிவித்துள்ளது.
உள்துறை அமைச்சகம்
ஜம்மு-காஷ்மீரில் வாழ்விட சான்றிதழுக்காக விண்ணப்பித்தவர்கள் மற்றும் மத்திய ஆயுத காவல் படைகளில் கொவிட் பாதிப்புகள் பற்றிய தகவல்கள்
மக்களவை உறுப்பினர்களின் கேள்விகளுக்கு எழுத்து மூலம் பதிலளித்த உள்துறை இணை அமைச்சர்கள் திரு ஜி கிஷன் ரெட்டியும், திரு நித்யானந்த் ராயும், கீழ்கண்ட தகவல்களை தெரிவித்தனர்:
ஜம்மு மற்றும் காஷ்மீர் அரசு அளித்துள்ள தகவலின் படி 21,13,879 நபர்கள் வாழ்விட சான்றிதழுக்காக விண்ணப்பித்துள்ளனர்.
தேவையான ஆவணங்களை விண்ணப்பத்துடன் இணைக்காததால் 1,21,630 விண்ணப்பங்கள் நிராகரிக்கப்பட்டுள்ளன.
16,79,520 நபர்களுக்கு ஜம்மு மற்றும் காஷ்மீர் நிர்வாகம் சான்றிதழ்களை வழங்கி உள்ளது.
மத்திய ஆயுத காவல் படைகளில் கொவிட் பாதிப்புகளை பொருத்தவரை, எல்லை பாதுகாப்பு படையில் 8934 பேர் பாதிக்கப்பட்டு, 80.41 சதவீதம் பேர் குணமடைந்துள்ளனர். இறப்பு விகிதம் 0.26 சதவீதம் ஆகும்.
மத்திய ரிசர்வ் காவல் படையில் 9158 பேர் பாதிக்கப்பட்டு, 84.04 சதவீதம் பேர் குணமடைந்துள்ளனர். இறப்பு விகிதம் 0.39 சதவீதம் ஆகும்.
கொவிட் மருத்துவமனைகள், கொவிட் நல மையங்கள், பிரத்தியேக சுகாதார மையங்கள் உள்ளிட்ட வசதிகளை மத்திய ஆயுத காவல் படைகளுக்காக அரசு செய்துள்ளது.PIB/GB
(Visitor Counter : 177
புவி அறிவியல் அமைச்சகம்
வடகிழக்கு மாநிலங்கள், மேற்கு வங்கத்தில் இமயமலை, சிக்கிமில் முன்னேற்றமடைந்துள்ளது தென்மேற்கு பருவமழை
இந்திய வானிலை ஆராய்ச்சி துறையின் தேசிய வானிலை முன்னறிவிப்பு மையம் விடுத்துள்ள செய்தி:

• மத்திய அரபிக் கடலின் பல பகுதிகள், மகாராஷ்டிராவின் ஒருசில பகுதிகள், ஒட்டுமொத்த கர்நாடகா, தெலுங்கானாவின் ஒரு சில இடங்கள், ஒட்டுமொத்த தமிழ்நாடு, ஆந்திரப் பிரதேசத்தின் ஒரு சில பகுதிகள், மத்திய மற்றும் வடமேற்கு வங்ககடலின் பெரும்பாலான பகுதிகள், அனைத்து வடகிழக்கு மாநிலங்கள் , மேற்கு வங்கத்தில் உள்ள இமாலய பகுதி மற்றும் சிக்கிமின் பெரும்பாலான பகுதிகளில் தென்மேற்கு பருவமழை இன்று  மேலும் முன்னேற்றம் அடைந்துள்ளது.
• இன்று காலை 8:30 மணியுடன் நிறைவடைந்த 24 மணி நேரத்தில் பதிவான மழையின் அளவு: திருமயம் - 19, திரிபுரா, காங்டாக்- தலா 11, ஷிராலி, அனந்தபூர்- தலா 10, மன்கி, பத்கல், சிக்கமங்களூரு, கடப்பா, பெரம்பலூர்- தலா 9, தானே, கிழக்கு காசி மலை,ரேவா, ஹோனாவர்- தலா 8, ராய்கட், வடகாவோன் , அகர்தலா, கடலூர்- தலா 7, திருப்பதி- 6.
• மேற்கு வங்கத்தில் உள்ள இமாலய பகுதி மற்றும் அதைச் சுற்றியுள்ள பகுதிகளில் தென்மேற்கு பருவ காற்று மற்றும் சூறாவளி சுழற்சி வலுவடைந்து வருவதன் காரணமாக, வடகிழக்கு மாநிலங்கள் மற்றும் அதனை சுற்றியுள்ள கிழக்கு இந்திய பகுதிகளில் அடுத்த 4-5 நாட்களுக்கு பரவலாக மழை பெய்யும். ஜூன் 6 மற்றும் 8-ஆம் தேதிகளில் அருணாச்சலப்பிரதேசம், ஜூன் 8 மற்றும் 9-ஆம் தேதிகளில் அசாம், மேகாலயா மேற்கு வங்கத்தில் உள்ள இமாலய பகுதிகள் மற்றும் சிக்கிம், ஜூன் 6 மற்றும் 7-ஆம் தேதிகளில் நாகாலாந்து, மணிப்பூர், மிசோரம் மற்றும் திரிபுரா, ஜூன் 8 மற்றும் 9ம் தேதிகளில் ஒடிசா,10-ஆம் தேதி மேற்குவங்கத்தில் உள்ள கங்கை நதி பாயும் பகுதிகளின் ஒரு சில இடங்களில் கனமழை பெய்யக்கூடும். ஜூன் 6-ஆம் தேதி அசாம், மேகாலயா மற்றும் மேற்கு வங்கத்தில் இமாலய பகுதிகள், சிக்கிம், ஜூன் 10-ஆம் தேதி ஒடிசாவின் ஒரு சில இடங்களில் கன முதல் மிக கனமழை பெய்யக்கூடும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1724937
------
(Visitor Counter : 138